CELEX: C2005/106/18
Language: et
Date: 2005-04-30 00:00:00
Title: Euroopa Kohtu (esimene koda) 19. jaanuari 2005. aasta määrus kohtuasjas C-206/03 (High Court of Justice (England & Wales) Chancery Division'i eelotsusetaotlus): Commissioners of Customs & Excise versus SmithKline Beecham plc (Kohtu kodukorra artikli 104 lõige 3 — Ühine tollitariifistik — Tariifirubriigid — Nikotiiniplaastrid — Maailma Tolliorganisatsiooni poolt esitatud klassifitseerimist puudutava arvamuse õigusjõud)

30.4.2005   
            
            
               ET
            
            
               Euroopa Liidu Teataja
            
            
               C 106/10
            
         
      EUROOPA KOHTU
   
   (esimene koda)
   19. jaanuari 2005. aasta määrus
   kohtuasjas C-206/03 (High Court of Justice (England & Wales) Chancery Division'i eelotsusetaotlus): Commissioners of Customs & Excise versus SmithKline Beecham plc (1)
   
   (Kohtu kodukorra artikli 104 lõige 3 - Ühine tollitariifistik - Tariifirubriigid - Nikotiiniplaastrid - Maailma Tolliorganisatsiooni poolt esitatud klassifitseerimist puudutava arvamuse õigusjõud)
   (2005/C 106/18)
   Kohtumenetluse keel: inglise
   Kohtuasjas C-206/03, mille esemeks on Euroopa Kohtule EÜ artikli 234 alusel High Court of Justice (England & Wales) Chancery Division'i (Ühendkuningriik) poolt 7. detsembri 2000. aasta otsusega esitatud eelotsusetaotlus, mis saabus Euroopa Kohtusse 14. mail 2003, nimetatud kohtus pooleliolevas asjas järgmiste poolte vahel: Commissioners of Customs & Excise v. SmithKline Beecham plc, tegi Euroopa Kohus (esimene koda), koosseisus: koja esimees P. Jann (ettekandja) ning kohtunikud N. Colneric, K. Schiemann, E. Juhász ja E. Levits; kohtujurist A. Tizziano, kohtusekretär R. Grass, 19. jaanuaril 2005 otsuse, mille resolutiivosa on järgmine:
   
               1)
            
            
               Sellised nikotiiniplaastrid nagu käesolevas kohtuasjas käsitletud tuleb klassifitseerida nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, muudetud komisjoni 4. novembri 1997. aasta määrusega (EÜ) nr 2086/97, lisas I esitatud koondnomenklatuuri rubriiki 3004.
            
         
               2)
            
            
               Kui pädev ametiasutus on väljastanud ebaõige siduva tariifiinformatsiooni, peab siseriiklik kohus EÜ artikli 10 alusel oma pädevuse piires võtma kõik vajalikud meetmed, et tagada, et selline informatsioon tühistataks ja et väljastataks uus, ühenduse õigusega kooskõlas olev siduv tariifiinformatsioon.
               Selles kontekstis kuuluvad asja arutava siseriikliku kohtu poolt rakendatav menetlus ja vastu võetud otsuste toime vastavuse ja tõhususe põhimõtetest tulenevates piirides siseriikliku õiguse valdkonda.
               Selles suhtes ei ole nõukogu 12. oktoobri 1992. aasta määrusega (EMÜ) nr 2913/92, millega kehtestatakse ühenduse tolliseadustik, muudetud Euroopa Parlamendi ja nõukogu 19. detsembri 1996. aasta määrusega (EÜ) nr 82/97, artikli 12 lõikega 5 vastuolus see, kui siseriiklik kohus tühistab tolliasutuse otsuse, mis on küll kooskõlas Maailma Tolliorganisatsiooni poolt esitatud klassifitseerimist puudutava arvamusega, kuid milles ei ole arvestatud nõukogu määruse (EMÜ) nr 2658/87, mida on muudetud komisjoni määrusega (EÜ) nr 2086/97, lisas I toodud koondnomenklatuuri, ning milles on väljendatud seisukoht, et kaubad tuleb klassifitseerida teisiti kui klassifitseerimise kohta esitatud arvamusest tulenevalt.
            
         
      (1)  ELT C 158, 5.7.2003.